Hjælpeorganisationer sender penge til våbenproduktion og firmaer i skattely - Altinget - Alt om politik: altinget.dk
Rasmus Dahl Løppenthin | 5. april 2019 kl. 12:00 | Print
Medarbejderpensionerne hos danske ulandsorganisationer investeres i våben. (Foto: Ritzau Scanpix )
En stribe danske ulandsorganisationer sender årligt store summer til pensionskasser, der har investeringer i våben og firmaer i skattely.
Det viser Altingets gennemgang af medarbejderpensionerne hos de organisationer, som får penge fra finansloven.
Dansk Folkepartis udviklingsordfører, Claus Kvist Hansen, mener, at ngo'erne har et forklaringsproblem.
"De har alle mulige gode missioner på andres vegne, men selv sender man penge til pensionsselskaber, som investerer i det modsatte af det, man prædiker. Det er hyklerisk," siger han.
De har alle mulige gode missioner på andres vegne, men selv sender man penge til pensionsselskaber, som investerer i det modsatte af det, man prædiker. Det, synes jeg faktisk, er hyklerisk,
Røde Kors, Care Danmark, Verdensnaturfonden, Mellemfolkeligt Samvirke, Danmission, Mission Øst bruger alle PFA Pension for deres medarbejdere. Det samme gør Dansk Flygtningehjælp for deres ledere.
PFA har aktier i DXC Technology Co. og Mitsubishi Heavy Industries, som ifølge Stockholm International Peace Research Institute er blandt verdens 25 største producenter af våben.
Pensionskassen har også aktier i Wal-Mart de México SAB de CV, som Norges Bank har ekskluderet på grund af firmaets overtrædelse af menneskerettighederne.
Danske Flygtningehjælp ser med alvor på investeringerne hos PFA.
"Vi forventer, PFA har stort fokus på bæredygtighed, og der vil være investeringer, der bekymrer os. Især investeringer i våben, fordi det er noget af det, der driver millioner af mennesker på flugt," siger generalsekretær Christian Friis Bach.
Folkekirkens Nødhjælps pensionskasse Velliv investerer også i våben.
Velliv har aktier for 71 millioner kroner i General Electric, som ifølge Stockholm International Peace Research Institute er den 22. største våbenleverandør i verden. Firmaet solgte våben for næsten 4 milliarder dollars i 2017. General Electric har diktaturet i Saudi-Arabien som storkunde.
Har forsøgt at lægge pres
Velliv har også aktier for 60 millioner kroner i Goldman Sachs, som administrerer en række fonde i skattely.
Læs på Altinget: udviklingen mere om, hvordan ngo'erne forsøger at presse pensionskasserne samt om, hvordan også pensionsmidler investeres i israelske bosættelser på Vestbredden.
Her er ulandsorganisationernes pensioner
Altinget har gennemgået aktiedepoterne hos de ngo'er, som har en partnerskabsaftale med Danida.
Røde Kors, Care Danmark, Verdensnaturfonden, Mellemfolkeligt Samvirke, Danmission og Mission Øst bruger PFA. Det samme gør Dansk Flygtningehjælp for sin ledergruppe.
PFA har også aktier i Wal-Mart de Mexico SAB de CV, som Norges Bank har ekskluderet på grund af firmaets overtrædelse af menneskerettighederne.
Folkekirkens Nødhjælp, Adra, Caritas og Plan Børnefonden benytter Velliv.
Red Barnet og Sex & Samfund bruger SEB, som trods gentagne henvendelser ikke har kunnet udlevere en aktieliste.
Oxfam Ibis er i gang med at skifte væk fra Danica Pension og vil tilbyde sine medarbejdere en pensionsinvestering hos Merkur.
Forrige artikel Ngo'ers medarbejderpensioner investeres i kul og våben: Her er deres forklaringer Næste artikel Her er Røde Kors' anbefalinger til politikerne om børn på Sjælsmark